b'\n_START_ARTICLE_\nLiechtenstein\n_START_SECTION_\nDemograpika\n_START_PARAGRAPH_\nAng Liechtenstein ang ikaapat na pinakamaliit na bansa sa Europa, kasunod ng Lungsod ng Batikano, M\xc3\xb3nako, at San Marino. Mga isang katlo ng mga residente nito ay ipinanganak sa ibang bansa, pangunahin na ang mga Alem\xc3\xa1n, mga Austryano, at mga Suwiso._NEWLINE_Alem\xc3\xa1n ang opisyal na wika, ngunit ang diyalektong Alemang Alemannisch ang madalas na sinasalita. Ayon sa 2000 senso, 87.9% ng populasyon ay Kristiyano, kung saan 76% ng mga Kristyano ay Kat\xc3\xb3liko at ang 7% naman ay Protestante.'